text: Norðurlandahúsið verður brúkt til at ávirka mentan og virðir í Føroyum, og neyðugt er tí at yvirtaka Norðurlandahúsið á føroyskar hendur, heldur Miðflokkurin. Uppskot til samtyktar verður viðgjørt í tinginum í dag
text: #000002
text: Talan er um eitt uppskot til samtyktar, har Miðflokkurin heitir á landsstýrið um at tryggja, at Føroyar yvirtaka allan raksturin av Norðurlandahúsinum og harvið eisini manna stýrið fyri Norðurlandahúsið.
text: #000005
text: Í viðmerkingunum til uppskotið sigur Miðflokkurin, at onnur norðurlond brúka Norðurlandahúsið til at ávirka grundleggjandi mentan og virðir í Føroyum, og at hetta er nakað, sum føroyingar sjálvir eiga at sleppa at mynda.
text: #000006
text: Miðlfokkurin finst eisini at, at ælabogaflaggið, ella Pride flaggið, eina ferð um árið verður vundið á stong uttan fyri Norðurlandahúsið, samstundis sum at merkið verður tikið niður, sum Miðflokkurin sigur.
text: #000008
text: -Merkið, sum umboðar allar føroyingar, verður vrakað, meðan eitt annað flagg verður lyft upp, sum umboðar eina ideologi, ið langt frá alir føroyingar taka undir við, sigur Miðflokkurin.
text: #000009
text: Tað er kortini ikki heilt rætt, at Norðurlandahúsið tekur Merkið niður fyri ístaðin at vinda Pride fløgg á stong.
text: #000010
text: Allar dagar á árinum veittra vimplar frá øllum norðurlondum á stong, undantikið tá merkisdagar eru, og tá verða røttu fløggini vundin á stong. Eina ferð um árið verða pride vimplar vundnir á stong ístaðin fyri hinar vimplarnar, men hetta er ikki á einum merkisdegi ella almennum flaggdegi, og av somu orsøk eru tað ikki fløgg – men vimplar – sum verða útskift.
text: #000011
text: Norðurlandahúsið varð stovnað av Norðurlendska Ráðharraráðnum og Føroya Landsstýri í 1983, og tað er Norðurlendska Ráðharraráðið, ið stendur fyri størsta partinum av fíggingini hjá Norðurlandahúsinum.
text: #000012
text: Í ársroknskapinum hjá Norðurlandahúsinum fyri 2022 stendur, at Norðurlandahúsið hevði 24,9 milliónir krónur í inntøkum.
text: #000013
text: Av teimum komu 14.4 milliónur krónur frá Norðurlendska Ráðharraráðnum, og bert 1,7 milliónir krónur komu frá landsstýrinum.
text: #000014
text: Hinar 8,7 milliónirnar komu aðrastaðni frá, millum annað 2,7 milliónir krónur í verkætlanarstuðli frá Norðurlendska Ráðharraráðnum.
text: #000015
text: Eisini verður tað ein møguleiki, at Norðurlendska ráðharraráðið framhaldandi fer at fíggja ein part av virkseminum, hóast Føroyar fáa fult ræði á Norðurlandahúsinum, sigur Miðflokkurin.
text: #000017